CELEX: 31978R0554
Language: lt
Date: 1978-03-17 00:00:00
Title: 1978 m. kovo 17 d. Komisijos reglamentas (EEB) Nr. 554/78, iš dalies keičiantis Reglamentą (EEB) Nr. 2182/77 dėl šaldytos jautienos pardavimo iš intervencinių atsargų perdirbimui Bendrijoje

Svarbus teisinis pranešimas

|

31978R0554

Oficialusis leidinys L 076 , 18/03/1978 p. 0008 - 0008 specialusis leidimas suomių kalba: skyrius 3 tomas 9 p. 0176  specialusis leidimas ispanų kalba: skyrius 03 tomas 13 p. 0253  specialusis leidimas švedų kalba: skyrius 3 tomas 9 p. 0176  specialusis leidimas portugalų kalba skyrius 03 tomas 13 p. 0253 

		Komisijos reglamentas (EEB) Nr. 554/781978 m. kovo 17 d.iš dalies keičiantis Reglamentą (EEB) Nr. 2182/77 dėl šaldytos jautienos pardavimo iš intervencinių atsargų perdirbimui BendrijojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro jautienos ir veršienos rinkos organizavimo [1] su paskutiniais pakeitimais, padarytais Reglamentu (EEB) Nr. 425/77 [2], ir ypač į jo 7 straipsnio 3 dalį,kadangi kai jautienos užpakaliniai ketvirčiai parduodami pagal 1977 m. rugsėjo 30 d. Komisijos reglamentą (EEB) Nr. 2182/77, nustatantį išsamias šaldytos jautienos pardavimo iš intervencinių atsargų perdirbimui Bendrijoje taisykles ir iš dalies pakeičiantį Reglamentą (EEB) Nr. 1687/76 [3], turėtų būti priimta nuostata, leidžianti iki perdirbimo pašalinti tam tikrus gabalus, kurių kaina ir kokybė nepateisina perdirbimo; kadangi dėl to Reglamentą (EEB) Nr. 2182/77 reikėtų iš dalies pakeisti;kadangi Reglamento (EEB) Nr. 2182/77 4 straipsnio 1 dalyje numatyta prieš sudarant pirkimo sutartį pateikti užstatą garantuoti, kad produktai bus perdirbti; kadangi patirtis parodė, kad būtina nustatyti tokio užstato pateikimo terminą, siekiant išvengti per didelio delsimo perspektyviems pirkėjams sudarant sutartis; kadangi, be to, reikia priimti pereinamojo laikotarpio priemonę dėl šiuo metu vykstančių derybų dėl sandorių;kadangi šiame reglamente numatytos priemonės atitinka Galvijienos vadybos komiteto nuomonę,PRIĖMĖ ŠĮ REGLAMENTĄ:1 straipsnis1. Reglamento (EEB) Nr. 2182/77 1 straipsnio 2 dalyje žodis "šaldyta" išbraukiamas.2. Reglamento (EEB) Nr. 2182/77 1 straipsnis papildomas tokia dalimi:"4. Pagal šį reglamentą užpakalinius ketvirčius galima perdirbti pašalinus tokius gabalus: filė ir kryžkaulį. Tokiu atveju 100 kilogramų neiškaulinėtų užpakalinių ketvirčių, pašalinus filė ir kryžkaulį, atitinka 66 kilogramus neiškaulinėtos mėsos."2 straipsnisReglamento (EEB) Nr. 2182/77 4 straipsnio 1 dalies pirmoji pastraipa iš dalies keičiama taip:"1. Prieš sudarant pardavimo sutartį ir vėliausiai per dvi savaites nuo įsigijimo paraiškos ar pasiūlymo pateikimo valstybės narės, kurioje bus atliekamas perdirbimas, kompetentingai institucijai pateikiamas užstatas, apskaičiuotas taip, kad būtų garantuota, jog produktai bus perdirbti. Užstatas pateikiamas tos valstybės narės nacionaline valiuta."3 straipsnisPateikus įsigijimo paraiškas ar pasiūlymus pagal Reglamentą (EEB) Nr. 2182/77 užstatas, nustatytas šio reglamento 4 straipsnio 1 dalyje, pateikiamas ne vėliau kaip 1978 m. kovo 31 d.4 straipsnisŠis reglamentas įsigalioja 1978 m. kovo 20 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1978 m. kovo 17 d.Komisijos varduFinn GundelachPirmininko pavaduotojas[1] OL L 148, 1968 6 28, p. 24.[2] OL L 61, 1977 3 5, p. 1.[3] OL L 251, 1977 10 1, p. 60.--------------------------------------------------